#### Μέτρησηγωνιών-2

#### Στ τάξη

#### Φύλλο εργασίας μαθητή

Με πολλούς τρόπους θα μπορούσε να περιγράψει κανείς μια γωνία. Για παράδειγμα: Μια γωνία σχηματίζεται από 2 ευθύγραμμα τμήματα ή δυο ημιευθείες με κοινή αρχή.

Όμως κάτι πολύ ουσιαστικό που θα πρέπει να ξέρετε επίσης είναι ότι το μέτρο της γωνίας είναι το μέτρο που εκφράζει τη στροφή που πρέπει να πραγματοποιήσει η μια της πλευρά προκειμένου να συμπέσει με την άλλη.

Στην αρχαιότητα οι Βαβυλώνιοι πίστευαν πως ο ήλιος κινείται γύρω από τη γη (και όχι η γη γύρω από τον ήλιο). Πίστευαν λοιπόν πως χρειάζεται ο ήλιος 360 μέρες για να κάνει μια πλήρη περιφορά γύρω από τη γη. Προκειμένου να μετρήσουν αυτόν τον κύκλο που κάνει ο ήλιος αποφάσισαν να χρησιμοποιήσουν 360 μονάδες, μία για κάθε μέρα. Έτσι σήμερα κι εμείς χρησιμοποιούμε αυτές τις μονάδες, τις μοίρες, προκειμένου να μετρούμε μια στροφή (άρα μια γωνία).

Γωνίες συναντούμε γύρω μας στην καθημερινή μας ζωή σε πάρα πολλές περιπτώσεις. Η ανάγκη μέτρησης γωνιών σε καθημερινές δραστηριότητες οδήγησε στο να κατασκευαστεί ένα όργανο για τη μέτρηση των γωνιών: το μοιρογνωμόνιο.

Ανοίξτε το αρχείο «Δραστηριότητα» και μετρήστε τις γωνίες που υπάρχουν χρησιμοποιώντας το μοιρογνωμόνιο που θα δείτε. Το μοιρογνωμόνιο μπορεί να μετακινείται αν το πιάνετε με το ποντίκι από την κορυφή και μπορεί να περιστρέφεται αν πιάνετε με το ποντίκι το σημείο των 0ο.

|  |  |
| --- | --- |
| *ΜΕΤΡΗΣΕΙΣ* | |
| **Γωνία** | ***Μοίρες*** |
| Κόκκινη |  |
| Κίτρινη |  |
| *Μπλε* |  |